GRAMMY พุ่งเฉียดซิลลิ่ง! หลังจับมือค่ายดังเกาหลี เสริมแกร่งธุรกิจบันเทิง
ราคาหุ้น GRAMMY ปรับตัวขึ้น 20% หลังประกาศข่าวตั้งบ.ร่วมทุน YG Entertainment ค่ายดังเกาหลี เสริมแกร่งธุรกิจบันเทิง
ราคาหุ้น GRAMMY ปรับตัวขึ้น 20% หลังประกาศข่าวตั้งบ.ร่วมทุน YG Entertainment ค่ายดังเกาหลี เสริมแกร่งธุรกิจบันเทิง
25 พ.ค. 2564

ผู้สื่อข่าวรายงานว่า ราคาหุ้น บริษัท จีเอ็มเอ็ม แกรมมี่ จำกัด (มหาชน) หรือ GRAMMY วันที่ 25 พ.ค.2564 ล่าสุด ณ เวลา 10.49 น. อยู่ที่ระดับ 17.70 บาท ปรับตัวขึ้น 2.90 บาท หรือ 19.59% สูงสุดที่ระดับ 19 บาท จากราคา Ceiling ของวันที่ 19.20 บาท และลงไปทำจุดต่ำสุดที่ระดับ 17 บาท ด้วยมูลค่าการซื้อขาย 17.44 ล้านบาท

โดยราคาหุ้น GRAMMY ปรับตัวเพิ่มขึ้นอย่างรวดเร็ว หลังจากได้มีการเปิดเผยการจัดตั้งบริษัทร่วมทุน (JV) ระหว่างบริษัทฯกับ วายจีเอ็นเตอร์เทนเมนต์ อิงค์ (YG Entertainment: YG) ซึ่งป็นบริษัทที่มีความเชี่ยวชาญด้านการพัฒนาศิลปินไอดอล โดย YG เป็นบริษัทที่ได้จดทะเบียนในตลาดหลักทรัพย์ของเกาหลี (Korea Exchange: KRX) มูลค่า ทุนจดทะเบียนในบริษัทร่วมทุนดังกล่าว มีจำนวน 200 ล้านบาท โดยบริษัทฯมีสัดส่วนการถือหุ้นร้อยละ 51
อนึ่ง บริษัท วายจีเอ็มเอ็ม จำกัด ประกอบกิจการธุรกิจด้านบันเทิงทุกชนิดและให้คำปรึกษา เช่น จัดคอนเสิร์ต ละครเวที การแสดงต่างๆ จดทะเบียนเมื่อ 8 เม.ย.64 มีทุนจดทะเบียน 200 ล้านบาท มูลค่าหุ้นละ 100 บาท ทุนชำระแล้ว 100.05 ล้านลาท หุ้นสามัญ 2 ล้านหุ้นมูลค่าหุ้นละ 50.025 บาท
 
 